**EELNÕU 2022/63**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon | X |

**VILJANDI LINNAVOLIKOGU**

OTSUS

### 31. märts 2022 nr

Viljandi Linnavolikogu 17.06.2021 otsuse nr 238 „Viljandi Linnavalitsuse teenistuskohtade

koosseis ja struktuur“ muutmine

Kohaliku omavalitsuse korralduse seaduse § 22 lõike 1 punkti 36 ja lõike 3 ning avaliku teenistuse seaduse § 11 lõike 1 ja 5 alusel Viljandi Linnavolikogu

**o t s u s t a b:**

1.Muuta alates 15. aprillist 2022 Viljandi Linnavolikogu 17.06.2021 otsust nr 238 „Viljandi Linnavalitsuse teenistuskohtade koosseis ja struktuur“ järgmiselt:

1.1. Punktis 1.3.2 muuta infotehnoloogia teenistuse haridustehnoloogi töökoha koormuseks 1,0.

1.2. Punktis 1.7.3 laste heaolu teenistuse spetsialisti teenistuskoha jaotuses nimetada töökoht ümber ametikohaks.

1.3. Ametikohtade ja töökohtade arv vastavalt 48 ja 17.

1.4. Teenistuskohtade koormus kokku 65.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Terje Metsanurm

**Esitatud:** 07.03.2022

**Esitaja:** Viljandi Linnavalitsus **Ettekandja:** Madis Timpson

**Lk arv:** 2

**Hääletamine:** poolthäälteenamus

Seletuskiri

**Viljandi Linnavolikogu 17.06.2021 otsuse nr 238**

**„Viljandi Linnavalitsuse teenistuskohtade**

**koosseis ja struktuur“ muutmine**

Eelnõu eesmärk on alates 15. aprillist 2022 muuta infotehnoloogia teenistuse 0,5 töökohta 1,0 koormusega töökohaks ja sotsiaalameti koosseisus oleva ühe spetsialisti teenistuskoha jaotus nimetada töökohast ametikohaks.

Infotehnoloogia teenistuse 0,5 haridustehnoloogi ametikoha suurendamise vajadus on hallatavate asutuste järjest suurenev nõudlus nimetatud ametikoha ülesannete täitmiseks. Linnavalitsus on mitmel korral otsinud spetsialisti poolele ametikohale, kuid konkursid on nurjunud. Oleme otsinud sobivat inimest ka kontserni seest, kuid kahjuks poolele ametikohale ei soovi keegi asuda.

Haridustehnoloog on Viljandi linna lasteaedade töötaja, kes omab kaasaegse õpikäsituse ning digitehnoloogia alast kompetentsi. Tema töökoht on IT teenistuse struktuuris sellepärast, et IT teenistus saab olla talle toeks ja abiks tehnoloogiate rakendamisel. Nende töö on väga põimunud.

Haridustehnoloogi amet on loov ja innovaatiline. Haridustehnoloogi ülesandeks oleks Viljandi linna lasteaedades digiõppe alase tegevuse koordineerimine, leides uusi innovaatilisi lahendusi, arendades, nõustades ja toetades asutuste personali ning õppijaskonda. Lasteaedu on meil neli, kuid kokku tuleb tal tööd teha kuues õppehoones.

Haridustehnoloogil peaks olema pedagoogiline või infotehnoloogiaalane kõrgharidus, varasem töökogemus pedagoogina või IT kasutajatoe alal, arvuti kasutamisoskus kõrgtasemel, head teadmised Microsoft 365 rakendustest, samuti väga hea koostööoskus ning tahtmine õppida, kogemusi omandada ja areneda koos laste ja personaliga.

Sotsiaalametis töökoha ümbernimetamine ametikohaks võimaldab paindlikumalt ja efektiivsemalt korralda laste heaolu teenistuse tööd ning seeläbi tagada parem linnaelanike teenindamine. Töökoha ümbernimetamine ametikohaks võimaldab anda nimetatud ametikohal töötavale isikule avaliku võimu teostamisega seonduvaid ülesandeid, delegeerida haldusotsuste tegemist jne, mida täna töötajale anda ei saa.

Kohaliku omavalitsuse korralduse seaduse § 22 lõike 1 punkti 36 alusel on volikogu ainupädevuses linna ametiasutuse struktuuri ja teenistuskohtade koosseisu kehtestamine ja sama paragrahvi lõike 3 alusel võib kohaliku omavalitsuse volikogu delegeerida linnavalitsusele muudatuste tegemise ametiasutuse struktuuris ja teenistuskohtade koosseisus volikogu kehtestatud palgafondi piires. Avaliku teenistuse seaduse § 11 lõige 5 sätestab täiendavalt, et kohaliku omavalitsuse üksuse ametiasutuse teenistuskohtade liigituse teenistusgruppideks võib kehtestada kohaliku omavalitsuse üksuse volikogu või tema volitatud isik.

Struktuuri muudatustega on arvestatud 2022 aasta eelarve koostamisel ja see täiendavaid kulusid juurde ei too.

(allkirjastatud digitaalselt)

Ene Rink

linnasekretär

(allkirjastatud digitaalselt)

Livia Kask

sotsiaalameti juhataja